Edward James

Llenor a chlerigwr o Gymru oedd Edward James (1569? –1610?). Roedd yn perthyn i gylch yr Esgob William Morgan.Meic Stephens (gol.), Cydymaith i Lenyddiaeth Cymru

Bywgraffiad
Roedd yn frodor o Forgannwg a addysgwyd yng Ngholeg Iesu, Rhydychen. Fe'i urddwyd yn ficer yn 1595 a gwasnaethodd ym mhlwyfi Caerllion-ar-Wysg, Drenewydd Gelli-farch, Llangatwg Dyffryn Wysg a Llangatwg Feibion Afel. Yn 1606 cafodd ei ddyrchafu'n Ganghellor Eglwys Gadeiriol Llandaf. Bu farw yn 1610, yn ôl pob tebyg.
bawd|160px|Blaenddalen cyfieithiad Edward James o Certain Sermons or Homilies sef: 'Pregethau a osodwyd allan trwy awdurdod...'; cyhoeddwyd 1606.

Cyfieithodd Llyfr yr Homiliau i'r Gymraeg, gwaith a gyhoeddwyd yn 1606. Ymddengys iddo ymgymryd â'r gwaith ar gais yr Esgob William Morgan. Cyhoeddwyd ail argraffiad o'r Homiliau gan John Roberts, Tremeirchion, yn 1817, a trydydd argraffiad yn 1847 gan Morris Williams (Nicander).Gweler y Bygraffiadur Cymreig ar ; adalwyd 11 Mawrth 2019.

 Llyfryddiaeth 
 Glanmor Williams, Grym Tafodau Tân (1984)

 Cyfeiriadau 

Categori:Clerigwyr Anglicanaidd o Gymru
Categori:Cyfieithwyr o Gymru
Categori:Genedigaethau'r 1560au
Categori:Llenorion Cymraeg o Gymru
Categori:Llenorion yr 16eg ganrif o Gymru
Categori:Llenorion yr 17eg ganrif o Gymru
Categori:Marwolaethau 1610
Categori:Pobl o Forgannwg